CELEX: 62009CN0303
Language: ro
Date: 2009-07-30 00:00:00
Title: Cauza C-303/09: Acțiune introdusă la 30 iulie 2009 — Comisia Comunităților Europene/Republica Italiană

24.10.2009   
            
            
               RO
            
            
               Jurnalul Oficial al Uniunii Europene
            
            
               C 256/11
            
         Acțiune introdusă la 30 iulie 2009 — Comisia Comunităților Europene/Republica Italiană
   (Cauza C-303/09)
   2009/C 256/20
   Limba de procedură: italiana
   
      Părțile
   
   
      Reclamantă: Comisia Comunităților Europene (reprezentanți: L. Flynn și E. Righini, agenți)
   
      Pârâtă: Republica Italiană
   
      Concluziile reclamantei
   
   
               —
            
            
               Declararea faptului că, prin neluarea, în termenele stabilite, a tuturor măsurilor necesare pentru desființarea schemei de ajutoare care a fost declarată ilegală și incompatibilă cu piața comună prin Decizia 2005/315/CE a Comisiei din 20 octombrie 2004 referitoare la prelungirea Legii Tremonti-bis în favoarea localităților grav afectate de calamități naturale în 2002 [notificată la 22 octombrie 2004 cu numărul C(2004) 3893 (JO L 100, 20.4.2005, p. 46)] și pentru recuperarea de la beneficiari a ajutoarelor acordate în temeiul acestei scheme, Republica Italiană nu și-a îndeplinit obligațiile care îi revin în temeiul articolelor 2, 5 și 6 din această decizie și al Tratatului CE;
            
         
               —
            
            
               obligarea Republicii Italiene la plata cheltuielilor de judecată.
            
         
      Motivele și principalele argumente
   
   Termenul în care Italia ar fi trebuit să desființeze schema și să recupereze ajutoarele plătite ilegal a expirat la două luni după notificarea deciziei. După mai mult de patru ani, autoritățile italiene mai trebuie să recupereze peste 25 % din ajutoarele alocate pentru care a fost trimisă o somație de plată și încă trebuie să comunice Comisiei suma totală a ajutoarelor plătite unor beneficiari care încă de la început nu aveau dreptul să beneficieze de schema de ajutor.